พระราชกฤษฎีกาพระราชกฤษฎีกาจัดตั้งเทศบาลนครหาดใหญ่ จังหวัดสงขลาพ.ศ.๒๕๓๘------------ ภูมิพลอดุลยเดช ป.ร. ให้ไว้ ณ วันที่ ๒๓ กันยายน พ.ศ. ๒๕๓๘ เป็นปีที่๕๐ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองหาดใหญ่จังหวัดสงขลา เป็นเทศบาลนครหาดใหญ่ จังหวัดสงขลา อาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘และมาตรา ๑๓ วรรคหนึ่งแห่งพระราชบัญญัติเทศบาล พ.ศ.๒๔๙๖ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลนครหาดใหญ่จังหวัดสงขลา พ.ศ.๒๕๓๘" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงฐานะเทศบาลเมืองหาดใหญ่ จังหวัดสงขลาเป็นเทศบาลนครมีชื่อว่า "เทศบาลนครหาดใหญ่ จังหวัดสงขลา" มาตรา๔ ให้กำหนดเขตเทศบาลนครหาดใหญ่ จังหวัดสงขลา ไว้ดังนี้ หลักเขตที่๑ตั้งอยู่ริมคลองอู่ตะเภาฝั่งตะวันตก ตรงเชิงสะพานรถไฟสายใต้ (สายกรุงเทพ-ปาดังเบซาร์) ด้านเหนือ จากหลักเขตที่๑ ข้ามคลองอู่ตะเภา เลียบริมทางรถไฟสายใต้ (สายกรุงเทพ-ปาดังเบซาร์)ฟากใต้ ไปทางทิศตะวันออกเฉียงใต้ ถึงหลักเขตที่ ๒ ซึ่งตั้งอยู่ริมทางรถไฟสายใต้ (สายสงขลา-สุไหงโก-ลก) ฟากตะวันออก จากหลักเขตที่๒ เลียบริมทางรถไฟสานใต้ (สายแยกหาดใหญ่-สงขลา) ฟากตะวันออกไปทางทิศตะวันออกเฉียงเหนือถึงหลักเขตที่ ๓ซึ่งตั้งอยู่ริมคลองเตยฝั่งตะวันออก ตรงเชิงสะพานรถไฟสายใต้ข้ามคลองเตย จากหลักเขตที่๓ เป็นเส้นเลียบริมคลองเตยฝั่งตะวันออก ไปทางทิศตะวันออกเฉียงใต้ ถึงหลักเขตที่ ๔ซึ่งตั้งอยู่ห่างจากศูนย์กลางถนนเพชรเกษม ตามแนวเส้นตั้งฉาก ระยะ ๓๐๐ เมตร จากหลักเขตที่๔ เป็นเส้นขนาน ระยะ ๓๐๐ เมตร กับศูนย์กลางถนนเพชรเกษม ไปทางทิศตะวันออกถึงหลักเขตที่ ๕ ซึ่งตั้งอยู่ห่างจากศูนย์กลางถนนกาญจนวนิช ตามแนวเส้นตั้งฉาก ระยะ ๒๐๐ เมตร จากหลักเขตที่๕ เป็นเส้นขนาน ระยะ ๒๐๐ เมตรกับถนนกาญจนวนิช ไปทางทิศเหนือ ถึงหลักเขตที่ ๖ซึ่งตั้งอยู่ห่างจากศูนย์กลางถนนกาญจนวนิช ตามแนวเส้นตั้งฉาก ระยะ ๒๐๐ เมตร ตรง กม. ๒๓+๕๐๐ จากหลักเขตที่๖ เป็นเส้นตั้งฉากกับถนนกาญจนวนิชตรง กม. ๒๓+๕๐๐ ไปทางทิศตะวันออกถึงหลักเขตที่ ๗ ซึ่งตั้งอยู่ห่างจากศูนย์กลางถนนกาญจนวนิช ตามแนวเส้นตั้งฉาก ระยะ ๒๐๐เมตร ด้านตะวันออก จากหลักเขตที่๗ เป็นเส้นขนาน ระยะ ๒๐๐ เมตร กับถนนกาญจนวนิช ไปทางทิศใต้ ถึงหลักเขตที่ ๘ ซึ่งตั้งอยู่ริมเขตทหาร กรมผสมที่ ๕ ค่ายทหารเสนาณรงค์ ด้านเหนือ จากหลักเขตที่๘ เป็นเส้นเลียบตามแนวเขตทหารกรมผสมที่ ๕ ค่ายทหารเสนาณรงค์ ไปทางทิศตะวันตก ทิศใต้ และทิศตะวันออก ถึงหลักเขตที่๙ ซึ่งตั้งอยู่ริมเขตทหาร กรมผสมที่ ๕ ค่ายทหารเสนาณรงค์ ด้านใต้ห่างจากศูนย์กลางถนนกาญจนวนิชตามแนวเส้นตั้งฉาก ระยะ ๒๐๐ เมตร จากหลักเขตที่ ๙ เป็นเส้นขนาน ระยะ ๒๐๐ เมตรกับถนนกาญจนวนิช ไปทางทิศใต้ ถึงหลักเขตที่ ๑๐ ซึ่งตั้งอยู่ริมทางรถไฟสายใต้(สายกรุงเทพ-สุไหงโก-ลก) ด้านเหนือ ด้านใต้ จากหลักเขตที่๑๐ เป็นเส้นเลียบริมทางรถไฟสายใต้ (สายกรุงเทพ-สุไหงโก-ลก) ฟากเหนือ ไปทางทิศตะวันตกเฉียงเหนือ ถึงหลักเขตที่ ๑๑ซึ่งตั้งอยู่ริมคลองเตยฝั่งตะวันตก ตรงเชิงสะพานรถไฟข้ามคลองเตย จากหลักเขตที่๑๑ เป็นเส้นเลียบริมคลองเตยฝั่งตะวันตก ไปทางทิศใต้ ถึงหลักเขตที่ ๑๒ ซึ่งตั้งอยู่ริมคลองเตยฝั่งตะวันตก ตรงเชิงสะพานรถไฟสายใต้(สายกรุงเทพ-ปาดังเบซาร์)ข้ามคลองเตย จากหลักเขตที่๑๒ เป็นเส้นตั้งฉากกับทางรถไฟสายใต้ (สายกรุงเทพ-ปาดังเบซาร์)ไปทางทิศตะวันตก ถึงหลักเขตที่ ๑๓ซึ่งตั้งอยู่ริมคลองอู่ตะเภา ฝั่งตะวันตก ด้านตะวันตก จากหลักเขตที่๑๓ เป็นเส้นเลียบริมคลองอู่ตะเภาฝั่งตะวันตก ไปทางทิศตะวันตกเฉียงเหนือถึงหลักเขตที่ ๑๔ซึ่งตั้งอยู่ริมคลองอู่ตะเภาฝั่งตะวันตก ห่างจากศูนย์กลางถนนเพชรเกษม ตามแนวเส้นตั้งฉากระยะ ๔๐๐ เมตร จากหลักเขตที่๑๔ เป็นเส้นขนานระยะ ๔๐๐ เมตร กับศูนย์กลางถนนเพชรเกษม ไปทางทิศตะวันตกเฉียงใต้ ถึงหลักเขตที่ ๑๕ซึ่งตั้งอยู่ห่างจากศูนย์กลางทางหลวงแผ่นดินหมายเลข๔๑๓๕ ทางแยกเข้าท่าอากาศยานหาดใหญ่ ตามแนวเส้นตั้งฉากระยะ๒๐๐ เมตร จากหลักเขตที่๑๕ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๑๖ ซึ่งตั้งอยู่ริมคลองต่ำฝั่งเหนือ ตรงเชิงสะพานข้ามคลองต่ำ จากหลักเขตที่๑๖ เป็นเส้นเลียบริมคลองต่ำฝั่งเหนือ ไปทางทิศตะวันออกเฉียงเหนือถึงหลักเขตที่ ๑๗ ซึ่งตั้งอยู่ริมคลองอู่ตะเภาฝั่งตะวันตก ตรงปากคลองต่ำ จากหลักเขตที่๑๗ เป็นเส้นเลียบริมคลองอู่ตะเภาฝั่งตะวันตก ไปทางทิศเหนือ บรรจบกับหลักเขตที่ ๑ ดังปรากฏตามแผนที่ท้ายพระราชกฤษฎีกานี้ ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร มาตรา๕ ในระหว่างดำเนินการเลือกตั้งสมาชิกสภาเทศบาลนครหาดใหญ่ ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลเมืองหาดใหญ่ซึ่งพ้นจากตำแหน่งในวันที่พระราชกฤษฎีกานี้ใช้บังคับเพื่อดำเนินกิจการในหน้าที่ของคณะเทศมนตรีเทศบาลนครหาดใหญ่ไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่ มาตรา๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ บรรหาร ศิลปอาชา นายกรัฐมนตรี+-----------------------------------------------------------------------------------------------------+หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลเมืองหาดใหญ่ จังหวัดสงขลามีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครหาดใหญ่ จังหวัดสงขลา จึงจำเป็นต้องตราพระราชกฤษฎีกานี้[รก.๒๕๓๘/๔๐ก/๑๙/๒๔ กันยายน ๒๕๓๘] อัมพิกา/แก้ไข ๒๗/๑๑/๔๔